CELEX: 62020TN0041
Language: sk
Date: 2020-01-24 00:00:00
Title: Vec T-41/20: Žaloba podaná 24. januára 2020 – Di Bernardo/Komisia

9.3.2020   
            
            
               SK
            
            
               Úradný vestník Európskej únie
            
            
               C 77/60
            
         
      Žaloba podaná 24. januára 2020 – Di Bernardo/Komisia
      (Vec T-41/20)
      (2020/C 77/81)
      Jazyk konania: francúzština
      
         Účastníci konania
      
      
         Žalobca: Danilo Di Bernardo (Brusel, Belgicko) (v zastúpení: S. Orlandi a T. Martin, avocats)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 13. marca 2019 prijaté na účely vykonania rozsudku z 29. novembra 2018 vo veci T-811/16,
               
            
                  —
               
               
                  uložil Komisii povinnosť zaplatiť žalobcovi náhradu majetkovej ujmy spôsobenej žalobcovi vo výške 50 000 eur a sumu vo výške 7 000 eur s výhradou zvýšenia v priebehu konania ako náhradu nemajetkovej ujmy,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod založený na porušení oznámenia o výberovom konaní zo strany výberovej komisie v rozsahu, v akom kritériá prípustnosti, ktoré prijala, protiprávne obmedzujú rozsah uvedeného oznámenia. Žalobca v tomto ohľade tvrdí, že prijatím kritérií prípustnosti, ktorých účinkom je vylúčiť zohľadnenie praxe porovnateľnej s praxou žalobcu, ktorá je však zlučiteľná s požiadavkami oznámenia o výberovom konaní, výberová komisia porušila toto oznámenie.
               
            
                  2.
               
               
                  Druhý žalobný dôvod založený na zjavne nesprávnom posúdení v rámci napadnutého rozhodnutia, ktorý sa týka otázky, či má odborná prax žalobcu spojitosť s povahou úloh vymedzených v oznámení o výberovom konaní.